VS000723
Datum: 1994-06-03T02:00:00.000+02:00
datum_sodbe_i_stopnje: 1996-09-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2100000 SIT
opombe: II Ips 495/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Po poklicu ključavničar.

## Škodni dogodek

Prometna nesreča.

## Poškodba

Stisk in zvin levega kolenskega sklepa.

## Telesne bolečine

650000 SIT 2 dni močnejše trajne, 2 dni močnejše občasne, 14 dni srednje močne trajne in 14 dni srednje močne občasne ter en mesec lažje stalne bolečine. Občasne lažje bolečine se še pojavljajo pri forsirani gibljivosti in obremenitvi.

#### Hospitalizacija

3 dni.

#### Rehabilitacija

Na fizioterapijo je hodil 21 dni.

#### Nevšečnosti med zdravljenjem

Po poškodbi mu je bila nameščena mavčna tutor longeta, ki so jo čez 10 dni odstranili, zdravljenje pa zaključili. Kljub zaključenemu zdravljenju je tožnik težko hodil in šepal, zato mu je bila čez 14 dni na kolenski sklep ponovno nameščena longeta in je bil v tem času tudi hospitaliziran. Med hospitalizacijo so mu revidirali levi kolenski sklep in odstranili najdene zarastline.

## Strah

250000 SIT Primarnega strahu ni utrpel, sekundarni pa se je kazal v njegovi zaskrbljenosti za izid zdravljenja, ki je trajala dva meseca.

## Zmanjšanje življenjske aktivnosti

1200000 SIT Življenjska aktivnost tožnika je zmanjšana za 10 %. Tožnik je zaradi posledic poškodbe oviran pri delu, zlasti pri poklekanju, moral se je odpovedati tekanju na dolge proge in gobarjenju, težko hodi po stopnicah, ne more počepniti in ne skrčiti levega kolena.

---

ZOR člen 200, 203